stanford-oval/wikipedia huggingface dataset:
โซล
เขตการปกครอง

บทความหลัก: รายชื่อเขตของโซล
โซลแบ่งออกเป็น คู (구; 區) (เขต) แต่ละคูก็มีขนาดพื้นที่แตกต่างกันออกไป (ตั้งแต่ 10 จนถึง 47 กม.²) และมีประชากร (ตั้งแต่น้อยกว่า 140, 000 จนถึง 630, 000 คน) ซงพาเป็นเขตที่มีประชากรเยอะที่สุด ขณะที่ซอโช เป็นเขตที่มีพื้นที่มากที่สุด รัฐบาลของแต่ละคูดูแลหลากหลายหน้าที่ และรัฐบาลนครพิเศษจะดูแลในเขตอำนาจอื่น ๆ ในแต่ละคูก็จะแบ่งการปกครองออกเป็นทง (dong; 동; 洞) หรือแขวง บางคูอาจมีเพียงไม่กี่ทง ในขณะที่คูอื่น ๆ เช่น ชงโน จะมีจำนวนแขวงอย่างมากมาย คูทั้งหมดในโซลประกอบไปด้วย 522 ทง (행정동) ทง (dong) นั้นยังสามารถแบ่งการปกครองย่อยลงไปอีกเป็น ทง (tong; 통; 統) ซึ่งมีจำนวนทั้งหมด 13,787 แห่ง และทง (tong) ก็สามารถแบ่งย่อยออกไปเป็น พัน มีจำนวนทั้งหมด 102, 796 พัน
| --- | --- |
 เขตโทบง (도봉구; 道峰區)  เขตทงแดมุน (동대문구; 東大門區)  เขตทงจัก (동작구; 銅雀區)  เขตอึนพย็อง (은평구; 恩平區)  เขตคังบุก (강북구; 江北區)  เขตคังดง (강동구; 江東區)  เขตคังนัม (강남구; 江南區)  เขตคังซอ (강서구; 江西區)  เขตคึมช็อน (금천구; 衿川區)  เขตคูโร (구로구; 九老區)  เขตควานัก (관악구; 冠岳區)  เขตควังจิน (광진구; 廣津區)  เขตชงโน (종로구; 鍾路區):  เขตชุง (중구; 中區)  เขตชุงนัง (중랑구; 中浪區)  เขตมาโพ (마포구; 麻浦區)  เขตโนว็อน (노원구; 蘆原區)  เขตซอโช (서초구; 瑞草區)  เขตซอแดมุน (서대문구; 西大門區)  เขตซ็องบุก (성북구; 城北區)  เขตซ็องดง (성동구; 城東區)  เขตซงพา (송파구; 松坡區)  เขตยังช็อน (양천구; 陽川區)  เขตย็องดึงโพ (영등포구; 永登浦區)  เขตยงซัน (용산구; 龍山區)
เศรษฐกิจ

ในฐานะที่เป็นที่ตั้งสำนักงานใหญ่ของซัมซุง, แอลจี, ฮุนได, เกีย มอเตอร์ และเอสเค กรุ๊ป ทำให้โซลกลายเป็นศูนย์กลางทางด้านธุรกิจหลัก ถึงแม้ว่าโซลจะมีพื้นที่เพียง 0.6 เปอร์เซ็นต์ของทั้งประเทศ แต่ว่าโซลนั้นมีจีดีพีถึง 21 เปอร์เซ็นต์ของจีดีพีทั้งประเทศ
เศรษฐกิจ > ชอปปิ้ง

ตลาดทงแดมุน เป็นตลาดที่ใหญ่ที่สุดในเกาหลีตั้งอยู่ที่โซล มยองดง (หรือที่คนไทยเรียกว่าเมียงดง) เป็นแหล่งชอปปิ้งและแหล่งเพื่อความบันเทิงบริเวณใจกลางโซลโดยมีร้านค้าตั้งแต่ระดับกลางไปจนถึงระดับสูงมีร้านแฟชั่นบูติก และมีร้านขายสินค้าแบรนด์ดังระดับโลก ตลาดนัมแดมุน ซึ่งมีชื่อมาจากประตูนัมแดมุนซึ่งอยู่บริเวณใกล้เคียงกัน เป็นตลาดที่เก่าแก่ที่สุดที่ยังเปิดอยู่ในโซล ซินชอนพื้นที่ชอปปิ้ง โดยเป็นแหล่งที่เต็มไปด้วยวัยรุ่นและนักศึกษามหาวิทยาลัย
อินซาดง เป็นตลาดทางด้านศิลปะและวัฒนธรรม มีทั้งงานศิลปะแบบดั้งเดิมและงานสมัยใหม่ของเกาหลี เช่น งานภาพวาด, งานแกะสลักและงานศิลปะในการคัดลายมือวางขายอยู่ ตลาดฮวางฮักดงและตลาดจังอันพย็อง นั้นขะมีโบราณวัตถุขายอยู่ ร้านสำหรับนักออกแบบท้องถิ่นบางร้านก็จะเปิดในซัมชอง-ดง ซึ่งเป็นสถานที่ที่หอศิลป์ ขนาดเล็กตั้งอยู่มากมาย อิแทวอน เป็นย่านหลักสำหรับนักท่องเที่ยวชาวต่างชาติและทหารอเมริกันที่อยู่ในโซล เขตคังนัมเป็นเขตที่ร่ำรวยมากที่สุดแห่งหนึ่งในโซลและมีชื่อเสียงเรื่องความทันสมัยและอับกูจงดง, ชองดัมดงและโคเอกซ์มอลล์ก็เป็นสถานที่ท่องเที่ยวสำหรับผู้ที่มีรายได้สูง ส่วนตลาดขายส่งก็ประกอบไปด้วย ตลาดขายส่งปลาโนรยังจินและตลาดการัค ตลาดอิเล็กทรอนิกส์ยงซันเป็นตลาดเกี่ยวกับอิเล็กทรอนิกส์ที่ใหญ่ที่สุดในเอเชีย กาซัน ดิจิทัล คอมเพลกซ์ก็เป็นตลาดที่มีผลิตภัณฑ์อิเล็กทรอนิกส์หลากหลายประเภทจำหน่าย
การคมนาคม

โซลเป็นเมืองหนึ่งในโลกที่มีโครงสร้างพื้นฐานระบบขนส่งมวลชนในขั้นสูงและมีการขยายระบบอยู่ตลอดเวลา ระบบนี้มีมาตั้งแต่สมัยจักรวรรดิเกาหลี เมื่อมีถนนสำหรับรถวิ่งสายแรกและทางรถไฟเชื่อต่อระหว่างโซลกับอินช็อน ถนนสายที่สำคัญที่สุดของโซลคือถนนสายชงโนจนกระทั่งถูกแทนที่ด้วยระดับรถไฟใต้ดินสายหนึ่งในช่วงต้นทศวรรษที่ 70 ถนนสายอื่นที่มีชื่อเสียงที่อยู่ในใจกลางเมืองโซลประกอบไปด้วยถนนอึลจิโร, เทเฮรันโน, เซชงโน, ชุงมุโร, อูลกงโนและโทกเยโร โซลมีรถไฟไต้ดินสายหลัก 9 สายทอดยาวมากกว่า 250 กิโลเมตร กับอีกหนึ่งสายที่วางแผนการก่อสร้าง
การคมนาคม > รถโดยสารประจำทาง

ระบบรถโดยสารประจำทางของโซลดำเนินการโดยรัฐบาลนครพิเศษโซล มีรถบัสให้บริการอยู่ 4 ประเภทใหญ่ ๆ โดยบริการทั่วทั้งเมือง โซลมีสถานีรถโดยสารระหว่างเมืองและรถด่วนขนาดใหญ่ โดยจะเชื่อมต่อระหว่างเมืองทั่วทั้งประเทศเกาหลีใต้ สถานีรถด่วนโซล (The Seoul Express Bus Terminal), สถานีกลางเมือง (Central City Terminal) และสถานีโซลนัมบูตั้งอยู่ในเขตซอโช ยิ่งไปกว่านั้น สถานีรถบัสโซลตะวันออกในเขตควังจินและสถานีซังบงในเขตชุงนังก็ดำเนินการอยู่ในฝั่งตะวันออกของเมือง และเพื่อลดภาวะมลพิษทางอากาศภายในเมือง ทางรัฐบาลนครพิเศษก็มีแผนเปลี่ยนรถโดยสารประจำทางที่ใช้น้ำมันดีเซลกว่า 7, 000 คันไปใช้แก๊สธรรมชาติในปี 2010
การคมนาคม > รถไฟใต้ดิน

โซลมีโครงข่ายสถานีรถไฟใต้ดินที่ครอบคลุมในทุกเขตของเมืองและพื้นที่รอบโซล มีผู้ใช้บริการมากกว่า 8 ล้านคนต่อวัน ดังนั้นโซลจึงเป็นหนึ่งในโลกที่มีผู้คนใช้บริการรถไฟใต้ดินมากที่สุดในแต่ละวัน สถานีรถไฟโซลมี 12 สายซึ่งให้บริการในโซล, อินช็อน, จังหวัดคย็องกี, จังหวัดคังว็อนทางด้านทิศตะวันตกและทางตอนเหนือของจังหวัดชุงนัม ยิ่งไปกว่านั้นเพื่อที่จะจัดการกับการขนส่งซึ่งมีหลากหลาย รัฐบาลนครพิเศษโซลได้ว่าจ้างนักคณิตศาสตร์เพื่อประสาน รถไฟใต้ดิน, รถโดยสารประจำทางและกำหนดการจราจรให้เป็นตารางเวลาเดียว รถไฟใต้ดินของโซลดำเนินการโดยหลายบริษัทเช่น โคเรล, รถไฟใต้ดินโซล, องค์การรถไฟฟ้ามหานครโซลคอร์ปอเรชั่น, เอเร็กซ์, เมโทร 9
การคมนาคม > รถไฟ

โซลสามารเชื่อต่อเมืองสำคัญต่าง ๆ ทั่วทั้งเกาหลีใต้ได้โดยทางรถไฟ โดยสามารถเชื่อมเมืองหลักของเกาหลีเกือบทุกเมืองด้วยรถไฟความเร็วสูงเคทีเอ๊กซ์ ซึ่งตามปกติจะวิ่งด้วยความเร็วมากกว่า 300 กม/ชม (186 ไมล์ต่อชั่วโมง) สถานีรถไฟหลักประกอบด้วย
สถานีรถไฟโซล, เขตยงซัน: สายคย็องบู (เคทีเอ๊กซ์/แซมาอึล/มูกุงฮวา-โฮ), สายคยองอี  (แซมาอึล/รถไฟชานเมือง)
สถานีรถไฟยงซัน, เขตยงซัน: สายโฮนัม (เคทีเอ๊กซ์/แซมาอึล/มูกุงฮวา), สายจอลลา/จังฮัง  (แซมาอึล/มูกุงฮวา)
สถานีรถไฟย็องดึงโพ, เขตย็องดึงโพ: สายคย็องบู/โฮนัม/จังฮัง  (แซมาอึล/มูกุงฮวา)
สถานีรถไฟชองนยังนี, เขตทงแดมุน: สายคยองชุน/จังฮัง/ยองดง/แทแบก (มูกุงฮวา)
การคมนาคม > สนามบิน

โซลมีสนามบินนานาชาติอยู่ 2 แห่ง ท่าอากาศยานนานาชาติคิมโพ แต่เดิมอยู่คิมโพแต่ถูกผนวกเข้ามาอยู่กับโซลในปี 1963 โดยเป็นเวลาหลายปี (นับตั้งแต่ตอนก่อสร้างในระหว่างสงครามเกาหลี) ที่คิมโพเป็นสนามบินนานาชาติแห่งเดียวในโซล และสนามบินภายในประเทศแห่งอื่นก็สร้างในช่วงเวลาสงครามเดียวกันด้วยเช่นยอดีโด
เมื่อท่าอากาศยานนานาชาติอินช็อนได้เปิดดำเนินการเมื่อเดือนมีนาคม 2544 ที่เกาะยองจง เมืองอินช็อน ได้เปลี่ยนบทบาทสำคัญของท่าอากาศยานคิมโพไปอย่างมาก ซึ่งปัจจุบันอินช็อนรับผิดชอบเกี่ยวกับสายการบินระหว่างประเทศเกือบทั้งหมดและการบินภายในประเทศบางส่วน ในขณะที่กิมโปรับผิดชอบสายการบินภายในประเทศเท่านั้นยกเว้นเที่ยวบินที่เดินทางไปท่าอากาศยานนานาชาติโตเกียว (ฮาเนดะ) ในโตเกียว, ท่าอากาศยานนานาชาติคันไซ, ท่าอากาศยานนานาชาติหงเฉียวในเซี่ยงไฮ้และท่าอากาศยานนานาชาติปักกิ่งในปักกิ่ง ซึ่งสิ่งนี้นำไปสู่การลดความสำคัญของเที่ยวบินจากท่าอากาศยานนานาชาติคิมโพ
ในขณะเดียวกันท่าอากาศยานนานาชาติอินช็อนกับท่าอากาศยานนานาชาติฮ่องกงได้กลายเป็นศูนย์กลางทางด้านการขนส่งในเอเชียตะวันออก
อินช็อนและกิมโปเชื่อมต่อมายังโซลโดยทางหลวง และเชื่อมต่อซึ่งกันและกันโดยเอเร็กซ์ ซึ่งจะเชื่อมโยงไปยังอินช็อนสาย #1 และกิมโปก็ยังถูกเชื่อมด้วยรถไฟไต้ดิน (สาย 5 และ #9) เอเร๊กซ์เชื่อมต่อโดยตรงระหว่างท่าอากาศยานโดยตรงกับสถานีรถไฟโซลในกลางโซล ซึ่งเปิดให้บริการเมื่อไม่นานมานี้ รถโดยสารปรับอากาศขนาดเล็กก็ยังขนส่งผู้โดยสารระหว่างคิมโพและโซล
ประชากร

โซลเป็นเมืองที่มีความหนาแน่นประชากรอย่างมาก ซึ่งมีความหนาแน่นเกือบสองเท่าของนครนิวยอร์กและเป็นแปดเท่าของโรม แต่มีความหนาแน่นของประชากรน้อยกว่าปารีสเล็กน้อย ในเขตปริมณฑลของโซลถือเป็นพื้นที่ที่มีความหนาแน่นมากที่สุดในพื้นที่ปริมณฑลเมืองขององค์การเพื่อความร่วมมือทางเศรษฐกิจและการพัฒนา (กลุ่มประเทศโออีซีดี) ผู้ที่อยู่อาศัยในโซลเกือบทั้งหมดเป็นชาวเกาหลี มีชาวญี่ปุ่นและชาวจีนอาศัยอยู่เล็กน้อย ในปี 2009 โซลมีประชากรประมาณ 10, 208, 302 คน ในปี 2010 มีชาวต่างชาติอาศัยอยู่ในโซลประมาณ 255, 501 คน ตามข้อมูลอย่างเป็นทางการของโซลเมื่อสิ้นสุดเดือนมิถุนายน 2011 ชาวเกาหลี 10.29 ล้านคนอาศัยอยู่ในโซล ซึ่งลดลง .24% จากเมื่อสิ้นสุดปี 2010 ในเดือนมิถุนายน 2011 มีชาวต่างชาติเข้ามาอาศัยอยู่อยู่ในโซล 281, 780 คน โดยเป็นชาวจีน 186, 631 คน (66%) ซึ่งถือสัญชาติเกาหลีแล้ว โดยมีอัตราเพิ่มขึ้น 8.84% จากเมื่อสิ้นปี 2010 และเพิ่มขึ้น 12.85% เมื่อนับจากเดือนมิถุนายน 2010 ซึ่งพลเมืองชาวจีนถือเป็นคนกลุ่มใหญ่ที่สุดที่ไม่ได้ถือสัญชาติเกาหลีชาวเกาหลี โดย 29, 901 คนอาศัยอยู่ในโซล กลุ่มชาวต่างชาติที่ใหญ่ที่สุดที่ไม่ได้ถือสัญชาติเกาหลีกลุ่มต่อมาเป็นชาวอเมริกันมีจำนวน 9, 999 คน และกลุ่มต่อมาเป็นชาวไต้หวันมีจำนวน 8, 717 คน
ศาสนาคริสต์และศาสนาพุทธเป็นสองศาสนาหลักที่มีผู้คนนับถือในโซล ส่วนศาสนาอื่นก็ประกอบไปด้วยเชมันและลัทธิขงจื๊อ โดยขงจื้อเป็นที่แพร่หลายในโซลในเรื่องของปรัชญาทางสังคมมากกว่าเป็นเรื่องทางศาสนา
การศึกษา > มหาวิทยาลัย

มหาวิทยาลัยที่มีชื่อเสียงของประเทศเกาหลีใต้ล้วนตั้งอยู่ในโซล ประกอบไปด้วย มหาวิทยาลัยสตรีอีฮวา, มหาวิทยาลัยจุงอัง, มหาวิทยาลัยฮันกุกสำหรับนักศึกษาต่างชาติ, มหาวิทยาลัยฮันยัง, มหาวิทยาลัยศิลปะแห่งชาติเกาหลี, มหาวิทยาลัยเกาหลี, มหาวิทยาลัยกุกมิน, มหาวิทยาลัยแห่งชาติโซล, มหาวิทยาลัยครูแห่งชาติโซล, มหาวิทยาลัยวิทยาศาสตร์และเทคโนโลยีแห่งชาติโซล, มหาวิทยาลัยซอกัง, มหาวิทยาลัยซองคยูนกวัน, มหาวิทยาลัยคยองฮี, มหาวิทยาลัยดงกุกและมหาวิทยาลัยยอนเซ
การศึกษา > การศึกษาระดับรอง

การศึกษาระดับเกรด 1 ถึงเกรด 10 เป็นการศึกษาภาคบังคับ โดยนักเรียนใช้เวลา 6 ปีในโรงเรียนประถมศึกษา และ 3 ปีในระดับมัธยมศึกษาตอนต้นและอีก 3 ปีในระดับชั้นมัธยมศึกษาตอนปลาย ในระดับมัธยมศึกษาตอนปลายโดยปกติจะมีการให้นักเรียนสวมใส่เครื่องแบบนักเรียน และไม่มีการสอบเพื่อสำเร็จการศึกษา แต่นักเรียนหลายคนที่ต้องการศึกษาต่อในระดับมหาวิทยาลัยจะต้องทำการสอบข้อสอบที่ใช้วัดระดับความรู้ ความสามารถของนักเรียนเกาหลี (ซูนึง (수능)) ที่จะจัดสอบทุก ๆ เดือนพฤศจิกายน
มีโรงเรียนเฉพาะทางหลายแห่งตั้งอยู่ในโซล ประกอบไปด้วยโรงเรียนทางด้านวิทยาศาสตร์ 3 แห่ง (โรงเรียนมัธยมวิทยาศาสตร์ฮันซอง, โรงเรียนมัธยมวิทยาศาสตร์เซจงและโรงเรียนมัธมวิทยาศาสตร์โซล) และมีโรงเรียนภาษาต่างประเทศอีก 6 แห่ง (โรงเรียนมัธยมภาษาต่างประเทศแดวอน, โรงเรียนมัธยมภาษาต่างประเทศแดอิล, โรงเรียนมัธยมภาษาต่างประเทศอีฮวา, โรงเรียนมัธยมภาษาต่างประเทศฮันยอง, โรงเรียนมัธยมภาษาต่างประเทศมยองด๊อกและโรงเรียนมัธยมภาษาต่างประเทศโซล) สำนักงานการศึกษาของนครพิเศษโซลประกอบไปด้วย โรงเรียนหรือวิทยาลัยในระดับก่อนมหาวิทยาลัย 235 แห่ง, โรงเรียนวิชาชีพ 80 แห่ง, โรงเรียนระดับมัธยมต้น 377 แห่งและโรงเรียนเฉพาะทาง 33 แห่งจากข้อมูลในปี 2009
ปาปาส ปอร์ กอนเบนิเอนซิอา

| ปาปาส ปอร์ กอนเบนิเอนซิอา |
| --- | --- |

ประเภท: เทเลโนเบล่า
สร้างโดย: เปโดร อาร์มันโด โรดริเกซ เกราร์โด้ เปเรซ เซอร์เมโญ่
เขียนโดย: อเลฮานดรา โรเมโร อุมแบร์โต โรเบลส์ หลุยส์ กัมโบอา ดาเนียลา โอโชอา
กำกับโดย: เบนจามิน คานน์ เฟอร์นันโด เนสเม
แสดงนำ: โฮเซ่ รอน อาริอัดเน่ ดิอาซ
ผู้ประพันธ์ดนตรีแก่นเรื่อง: เจสซี ฮัวร์ตา จอย ฮัวร์ตา ทอมมี่ ตอร์เรส
ประเทศแหล่งกำเนิด:  เม็กซิโก
ภาษาต้นฉบับ: ภาษาสเปน
การผลิต
ผู้อำนวยการผลิต: โรซี่ โอคัมโป
ผู้อำนวยการสร้าง: ดาเนียล เอสตราดา ราอุล เอสตราดา
ความยาวตอน: 45 นาที
บริษัทผู้ผลิต: เตเลบิซา
ออกอากาศ
เครือข่าย: ลัสเอสเตรยัส
ออกอากาศ: 21 ตุลาคม ค.ศ. 2024 (2024-10-21)
ปาปาส ปอร์ กอนเบนิเอนซิอา (สเปน: Papás por conveniencia) เเป็นซีรีส์ทางโทรทัศน์ของเม็กซิโกซึ่งออกอากาศครั้งแรกทางช่องลัสเอสเตรยัส เมื่อวันที่ 21 ตุลาคม ค.ศ. 2024 ซีรีส์นำแสดงโดยโฮเซ่ รอน และอาริอัดเน่ ดิอาซ
นักแสดง

โฮเซ่ รอน รับบท ติโน่ เกบารา
อาริอัดเน่ ดิอาซ รับบท ไอเด้ มอสเคดา
เฟอร์ดินานโด บาเลนเซีย รับบท กุซมัน มูเรียล
อาฟริกา ซาบาลา รับบท เฟเดอริกา
ดาเนียลา ลูฮาน รับบท คลาร่า ลุซ มอนรอย
มาร์ติน ริกก้า รับบท รูดอล์ฟ
มาเรีย ชากอน รับบท อลิเซีย "ลิชิต้า" ชาโกยาน
มิเกล มาร์ติเนซ รับบท ชาโน ชามอร์โร
โอราซิโอ ปานเชรี รับบท ดามาโซ ริเบรา
แลมบ์ดา การ์เซีย รับบท ฟากุนโด โตเปเต้
เชอร์ลิน กอนซาเลซ รับบท ซิลวานา เดล บาเย
อิมานอล ลันเดต้า รับบท เฟลิเป้
แหล่งข้อมูลอื่น

ปาปาส ปอร์ กอนเบนิเอนซิอา ที่อินเทอร์เน็ตมูวีเดตาเบส
พระเทพคุณาธาร (ผล ชินปุตฺโต)

| พระเทพคุณาธาร (ผล เล็กสมบูรณ์ , ชินปุตฺโต) |
| --- | --- |
ภาพถ่าย พระเทพคุณาธาร (ผล ชินปุตฺโต)
คำนำหน้าชื่อ: ท่านเจ้าคุณ
ชื่ออื่น: หลวงพ่อวัดพระพิเรนทร์
ส่วนบุคคล
เกิด: 28 พฤษภาคม พ.ศ. 2445 (67 ปี)
มรณภาพ: 7 ตุลาคม พ.ศ. 2512
นิกาย: มหานิกาย
การศึกษา: - ช่างก่อสร้าง - นักธรรมชั้นโท - เปรียญธรรม 4 ประโยค
ตำแหน่งชั้นสูง
ที่อยู่: วัดพระพิเรนทร์ แขวงบ้านบาตร เขตป้อมปราบศัตรูพ่าย กรุงเทพมหานคร 
บรรพชา: พ.ศ. 2462
อุปสมบท: 30 เมษายน พ.ศ. 2465
พรรษา: 47 พรรษา
ตำแหน่ง: - อดีตเจ้าคณะภาค 8 - อดีตเจ้าอาวาสวัดพระพิเรนทร์
พระเทพคุณาธาร (ผล ชินปุตฺโต) หรือนิยมเรียกว่า “หลวงพ่อผล” หรือ "ท่านเจ้าคุณผล วัดพระพิเรนทร์" เป็นพระเถราจารย์ที่มีชื่อเสียงของกรุงเทพมหานคร อดีตเจ้าคณะภาค 8 อดีตเจ้าอาวาสวัดพระพิเรนทร์ แขวงบ้านบาตร เขตป้อมปราบศัตรูพ่าย กรุงเทพมหานคร
ประวัติ > ชาติภูมิ

ชื่อ ปู้ขุ่น หรือ ปูขุ่น นามสกุล แซ่เล็ก ภายหลังเปลี่ยนชื่อและนามสกุลเป็น ผล เล็กสมบูรณ์ ชาตะ วันที่ 28 พฤษภาคม พ.ศ. 2445 (วันพุธ แรม 7 ค่ำ เดือน 6 ปีขาล) ณ บ้านโรงหีบ  ตำบลบ้านคอย อำเภอศรีประจันต์ เมืองสุพรรณบุรี (ปัจจุบันอยู่ในเขตหมู่ที่ 4 ตำบลบางงาม อำเภอศรีประจันต์ จังหวัดสุพรรณบุรี)
ถือกำเนิดในครอบครัวชาวจีนแต้จิ๋ว นามสกุลแซ่เล็ก ภายหลังได้เปลี่ยนนามสกุลเป็น เล็กสมบูรณ์
เป็นบุตรคนที่ 3 ในจำนวน 3 คน ของ นายกิมหลี แซ่เล็ก กับนางเฮียะ แซ่เตียว นอกจากนี้ยังมีพี่น้องร่วมบิดา แต่ต่างมารดา จำนวน 11 คน
ประวัติ > บรรพชา

วัยเยาว์ได้ช่วยบิดามารดาค้าขายทางเรือ ครั้นถึง พ.ศ. 2462 อายุ 17 ปี จึงบรรพชาเป็นสามเณรในงานฌาปนกิจศพน้าสาวที่วัดราษฎรบำรุง อำเภอศรีประจันต์ (ต่อมาแยกเป็นอำเภอดอนเจดีย์) จังหวัดสุพรรณบุรี โดยมีพระอธิการอ้วน ธมฺมกถิโก เจ้าอาวาสวัดสามทอง เป็นพระอุปัชฌาย์
ก่อนบรรพชานั้นท่านยังไม่รู้หนังสือเลย ครั้นเป็นสามเณรแล้วได้เห็นการเรียนหนังสือของพระภิกษุสามเณรและเด็กที่วัดราษฏรบำรุง จึงมีความปรารถนาอยากจะเรียนบ้าง แต่ยังไม่สะดวกนัก พระใบฎีกาอินทร์ (เจ้าอาวาสวัดราษฏรบำรุง) จึงแนะนำให้เรียนหนังสือขอมไปก่อน และขออนุญาตโยมให้บวชต่อไปอีก โยมก็อนุญาต แต่โบราณถือว่าการบวชหน้าไฟร้อน จึงให้ลาสิกขา แล้วบรรพชาใหม่ติดต่อกันไป โดยพระใบฎีกาอินทร์ เจ้าอาวาสวัดราษฎรบำรุง เป็นพระอุปัชฌาย์
เมื่อบรรพชาใหม่แล้วได้เริ่มเรียนหนังสือขอม และหาโอกาสไปฟังการเรียนหนังสือไทยบ้าง พออ่านหนังสือขอมและเขียนหนังสือไทยได้บ้างแล้วจึงเริ่มเรียนสนธิ โดย พระอาจารย์ทอง ศรีคำ เป็นผู้สอน การเรียนคราวนี้มีนักเรียนเพียงคนเดียว ทำให้รู้สึกเนือย ๆ แต่ท่านก็เรียนจบในพรรษาแรกนั้นเอง
นอกจากนี้ยังเรียนวิชาช่างก่อสร้างจากพระใบฎีกาอินทร์ ซึ่งเป็นผู้มีความรู้ ความสามารถ ในวิชาช่าง ควบคู่กันไปด้วย
เมื่อมีความรู้ขึ้นบ้างแล้ว ท่านจึงมีความปรารถนาจะเรียนให้มากยิ่งขึ้น ประจวบกับเวลานั้นพระมหาพุ่ม วัดพระเชตุพนวิมลมังคลาราม เดินทางไปวัดราษฎรบำรุงพร้อมกับพระมหาสุนทร ศรีโสภาค (ลูกศิษย์พระใบฎีกาอินทร์) ท่านจึงขอให้โยมยายช่วยฝากกับพระมหาพุ่ม เพื่อนำท่านมาอยู่กรุงเทพมหานคร แต่พระมหาพุ่มไม่ได้เป็นเจ้าอาวาสหรือเจ้าคณะ จึงไม่สามารถรับได้ โยมยายจึงให้น้าชายชื่อนายล้งนำมาฝากไว้กับพระอธิการปอ ธมฺมกถิโก เจ้าอาวาสวัดพระพิเรนทร์ กรุงเทพมหานคร ซึ่งเป็นคนละแวกบ้านเดียวกัน เมื่อเดือนพฤษภาคม พ.ศ. 2463
เมื่อมาอยู่วัดพระพิเรนทร์ ได้เข้าศึกษาพระปริยัติธรรม ที่วัดจักรวรรดิราชาวาส กรุงเทพมหานคร และสอบได้นักธรรมชั้นตรีในปลายปี พ.ศ.2463 นั้นเอง ตัวท่านเคยเล่าว่าเวลานั้นเกิดความทะเยอทะยานในการศึกษาเล่าเรียนมาก อยากเรียนไปทุกอย่าง และรู้สึกเสียดายเวลาที่ผ่านพ้นไปมากแล้ว จึงได้เข้าเรียนภาษาบาลีที่วัดจักรวรรดิราชาวาสนั้นต่ออีก
ประวัติ > อุปสมบท

อายุครบ 20 ปี จึงกลับไปอุปสมบทที่บ้านเกิด ณ พัทธสีมาวัดเกาะ ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี เมื่อวันที่ 30 เมษายน พ.ศ. 2465 (วันอาทิตย์ ขึ้น 5 ค่ำ เดือน 6 ปีจอ) โดย
พระครูปลื้ม วัดพร้าว เป็นพระอุปัชฌาย์
พระสมุห์พริ้ง วชิรสุวณฺโณ (ภายหลังได้รับพระราชทานสมณศักดิ์ที่ พระครูธรรมสารรักษา) วัดวรจันทร์ เป็นพระกรรมวาจาจารย์
พระอธิการปอ ธมฺมกถิโก วัดพระพิเรนทร์ เป็นพระอนุสาวนาจารย์
เมื่ออุปสมบทแล้วได้กลับมาจำพรรษาอยู่ที่วัดพระพิเรนทร์ กรุงเทพมหานคร ศึกษาพระปริยัติธรรมทั้งแผนกธรรมและแผนกบาลีต่อ กับต้องช่วยพระอธิการปอ ในกิจการงานต่าง ๆ ของวัดเรื่อยมา
ครั้นถึง พ.ศ. 2471 พระอธิการปอเริ่มอาพาธ ท่านต้องอยู่ปฏิบัติดูแล กระทั่งพระอธิการปอมรณภาพในปี พ.ศ. 2472 ท่านจึงได้รับแต่งตั้งเป็นกรรมการรักษาวัดพระพิเรนทร์ พ.ศ. 2473 แล้วจัดการปลงศพพระอธิการปอเสร็จในปี พ.ศ. 2474
แม้จะต้องรับหน้าที่สำคัญในวัด มีภารกิจมาก แต่ท่านก็ยังไม่ละความพยายามในการศึกษา ได้ขวนขวายเรียนต่อมาอีก 2 ปี จึงต้องหยุดพัก เนื่องจากมีภารกิจการงานมากขึ้น และได้รับแต่งตั้งให้ดำรงตำแหน่งเป็นเจ้าอาวาสวัดพระพิเรนทร์ เมื่อวันที่ 19 พฤษภาคม พ.ศ. 2476
ประวัติ > วิทยฐานะ

พ.ศ. 2463 สอบได้นักธรรมชั้นตรี
พ.ศ. 2466 สอบได้นักธรรมชั้นโท
พ.ศ. 2468 สอบได้เปรียญธรรม 3 ประโยค
พ.ศ. 2473 สอบได้เปรียญธรรม 4 ประโยค
ตำแหน่ง > งานการศึกษา

ราว พ.ศ. 2480 เป็นกรรมการตรวจบาลีสนามหลวง
พ.ศ. 2494 เป็นเจ้าสำนักเรียนวัดพระพิเรนทร์
ราว พ.ศ. 2495 เป็นกรรมการศึกษาเทศบาล
พ.ศ. 2495 เป็นรักษาการกรรมการสงฆ์ องค์การศึกษา อำเภอป้อมปราบศัตรูพ่ายและอำเภอปทุมวัน
พ.ศ. 2500 เป็นกรรมการตรวจธรรมสนามหลวง
เป็นกรรมการนำข้อสอบบาลีสนามหลวงไปเปิดสอบ ณ สนามสอบส่วนภูมิภาค ตลอดทุกปี
ตำแหน่ง > งานปกครอง

พ.ศ. 2473 เป็นกรรมการรักษาวัดพระพิเรนทร์
พ.ศ. 2476 เป็นเจ้าอาวาสวัดพระพิเรนทร์
พ.ศ. 2487 เป็นกรรมการสงฆ์ องค์การสาธารณูปการ อำเภอป้อมปราบศัตรูพ่ายและอำเภอปทุมวัน
พ.ศ. 2490 เป็นพระอุปัชฌาย์
พ.ศ. 2494 - พ.ศ. 2500 เป็นรักษาการเจ้าอาวาสวัดชำนิหัตถการ
พ.ศ. 2495 เป็นกรรมการสงฆ์องค์การปกครอง อำเภอป้อมปราบศัตรูพ่ายและอำเภอปทุมวัน และเป็นรักษาการในตำแหน่งกรรมการสงฆ์ องค์การศึกษา องค์การเผยแผ่ องค์การสาธารณูปการ อำเภอป้อมปราบศัตรูพ่ายและอำเภอปทุมวัน
พ.ศ. 2496 - พ.ศ. 2507 เป็นรักษาการเจ้าอาวาสวัดพลับพลาชัย
พ.ศ. 2507 เป็นรองเจ้าคณะภาค 8
พ.ศ. 2508 เป็นเจ้าคณะภาค 8
สมณศักดิ์

พ.ศ. 2482 เป็นพระครูสัญญาบัตร (พิเศษ พัด จปร.) ที่ พระครูศีลขันธโศภิต
พ.ศ. 2490 เป็นพระครูสัญญาบัตรชั้นเอก ผู้ช่วยเจ้าคณะอำเภอ ในราชทินนามเดิม
พ.ศ. 2494 เป็นพระราชาคณะชั้นสามัญเปรียญ ที่ พระศีลขันธโศภิต
พ.ศ. 2501 เป็นพระราชาคณะชั้นราช ที่ พระราชศีลโศภิต นิวิฐกรุณาทร ธรรมบัณฑิต ยติคณิสสร บวรสังฆาราม คามวาสี
พ.ศ. 2505 เป็นพระราชาคณะชั้นเทพ ที่ พระเทพคุณาธาร ไพศาลสุตาธิกร สุนทรศีลาจารวัตร พิพัฒน์หิตานุหิต มหาคณิสสร บวรสังฆาราม คามวาสี
อาพาธ และมรณภาพ > อาพาธ

พระเทพคุณาธาร (ผล ชินปุตโต) อาพาธด้วยภาวะแพ้อากาศและหอบเหนื่อย อยู่ในที่อากาศไม่ดีและมีฝุ่นละอองไม่ได้  ทางแพทย์จึงแนะนำให้ท่านไปพักรักษาตัวอยู่ที่มีสภาพอากาศดี เพื่อจะได้พักผ่อนและได้รับอากาศที่ดี เช่น ต่างจังหวัด ท่านจึงเดินทางกลับไปรักษาตัวที่บ้านเกิด โดยจำพรรษาอยู่ที่วัดราษฎรบำรุง อำเภอดอนเจดีย์ จังหวัดสุพรรณบุรี ในปี พ.ศ. 2512
ระหว่างพักรักษาตัวอยู่นั้นมีอาการดีขึ้น จึงได้รับอาราธนาไปอบรมพระภิกษุสงฆ์สามเณรในเขตคณะสงฆ์อำเภอดอนเจดีย์ จากนั้นร่างกายจึงทรุดลง วันที่ 4 ตุลาคม พ.ศ. 2512 ทางญาติและคณะศิษย์จึงนำท่านไปตรวจที่โรงพยาบาลเจ้าพระยายมราช จังหวัดสุพรรณบุรี และในวันเดียวกันนั้นจึงนำท่านกลับไปรักษาต่อที่โรงพยาบาลสงฆ์ กรุงเทพมหานคร
อาพาธ และมรณภาพ > มรณภาพ

เวลา 6.00 น. ของวันที่ 7 ตุลาคม พ.ศ. 2512 อันเป็นเวลาที่ออกซิเจนหมดท่อ จะต้องเปลี่ยนท่อใหม่ บุรุษพยาบาลที่ทางโรงพยาบาลจัดเข้าเวรอยู่ได้จัดการเปลี่ยนท่อออกซิเจนใหม่ ณ เวลานี้เองความฉุกละหุกและเหตุการณ์อันน่าตระหนกก็เกิดขึ้น พระที่ไปเฝ้าอยู่เห็นอาการผิดปกติไปมาก จึงให้คนรีบไปตามนายแพทย์เวรมาช่วย เมื่อนายแพทย์เวรและแพทย์อื่นในโรงพยาบาลมา ก็ไม่สามารถแก้ไขได้ทัน ท่านได้ถึงมรณภาพเวลาประมาณ 06.20 น. สิริอายุ 67 ปี อุปสมบทได้ 47 พรรษา
อาพาธ และมรณภาพ > การจัดการศพ

วันที่ 8 ตุลาคม พ.ศ. 2512 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดพระราชทานน้ำหลวงสรงศพท่านเจ้าคุณพระเทพคุณาธาร
วันที่ 21 มีนาคม พ.ศ. 2514 พิธีพระราชทานเพลิงศพ ณ ฌาปนสถานวัดพระพิเรนทร์ โดย ท่านเจ้าประคุณสมเด็จพระวันรัต (ปุ่น ปุณฺณสิริ) วัดพระเชตุพนวิมลมังคลาราม ประธานสหภูมิสงฆ์สุพรรณบุรี - กรุงเทพ และองค์อุปถัมภ์สมาคมสุพรรณพระนคร ได้เป็นเจ้าภาพบำเพ็ญกุศลทั้งหมดในวันพระราชทานเพลิงศพ
พระเทพคุณาธาร สมัยที่ยังเป็น สามเณร ปู่ขุ่น แซ่เล็ก
ศพท่านเจ้าคุณพระเทพคุณาธาร ตั้งบำเพ็ญกุศลที่โรงเรียนพระปริยัติธรรมวัดพระพิเรนทร์
สถานเอกอัครราชทูตสาธารณรัฐประชาชนจีนประจำประเทศไทย

| สถานเอกอัครราชทูตสาธารณรัฐประชาชนจีนประจำราชอาณาจักรไทย |
| --- | --- |


ที่ตั้ง: เขตดินแดง กรุงเทพมหานคร  ไทย
ที่อยู่: 57 ถนนรัชดาภิเษก แขวงดินแดง
พิกัด: 13°45′48″N 100°34′00″E﻿ / ﻿13.763284°N 100.566617°E﻿ / 13.763284; 100.566617
เอกอัครราชทูต: หาน จื้อเฉียง
เว็บไซต์: th.china-embassy.gov.cn
สถานเอกอัครราชทูตสาธารณรัฐประชาชนจีนประจำประเทศไทย (จีน: 中华人民共和国驻泰王国大使馆) ตั้งอยู่เลขที่ 57 ถนนรัชดาภิเษก แขวงดินแดง เขตดินแดง กรุงเทพมหานคร มีสถานกงสุลอยู่ที่จังหวัดเชียงใหม่และจังหวัดสงขลา
ความสัมพันธ์ทางการทูตและสนธิสัญญา

ไทยและจีนเริ่มติดต่อและมีสัมพันธไมตรีต่อกันตั้งแต่สมัยราชวงศ์ฮั่นและราชวงศ์ถัง  ต่อมาอาณาจักรสุโขทัยได้สถาปนาขึ้นเป็นราชธานีตรงกับช่วงปลายราชวงศ์ซ่ง ต่อราชวงศ์หยวน ได้ส่งราชทูตไปเจริญสัมพันธไมตรีกับจีนถึง 9 ครั้งระหว่างปี พ.ศ. 1835 – 1846 และกษัตริย์ราชวงศ์หยวนก็เคยส่งทูตมาเจริญสัมพันธไมตรีกับไทย 3 ครั้ง
ในสมัยกรุงศรีอยุธยาซึ่งตรงกับสมัยราชวงศ์หมิง พระมหากษัตริย์ไทยได้ส่งขุนนางและทูตานุทูตไปเจริญสัมพันธไมตรีกับราชวงศ์หมิงรวมทั้งสิ้น 112 ครั้ง และราชวงศ์หมิงส่งขุนนางและทูตานุทูตมาเจริญสัมพันธไมตรีกับกษัตริย์ราชวงศ์อยุธยา 19 ครั้ง นอกจากนี้ยังส่งราชทูต ชื่อ เจิ้งเหอ เดินทางมาเจริญสัมพันธไมตรี 2 ครั้ง
ไทยและจีนได้สถาปนาความสัมพันธ์ทางการทูตอย่างเป็นทางการเมื่อวันที่ 1 กรกฎาคม พ.ศ. 2518 เอกอัครราชทูตสาธารณรัฐประชาชนจีนประจำประเทศไทย คนปัจจุบันคือ ฯพณฯ นาย หาน จื้อเฉียง
การขอวีซ่าเข้าประเทศ

การเดินทางเข้าสาธารณรัฐประชาชนจีน มีข้อห้าม ห้ามนำรูปภาพและเอกสารเกี่ยวกับดาไล ลามะ ติดตัวเข้าประเทศอย่างเด็ดขาด

ในปัจจุบันวีซ่าจีนประเภทท่องเที่ยว ค่อนข้างได้รับความนิยมเป็นอย่างมากสำหรับชาวไทย การทำวีซ่าจีนนั้นสามารถทำได้ด้วยตัวเอง โดยติดต่อที่สถานทูตจีน ซึ่งเอกสารที่ต้องเตรียม ได้แก่ รูปถ่าย หนังสือเดินทาง เอกสารยืนยันการจองตั๋วเครื่องบินและโรงแรม สำเนาบัตรประชาชน
แหล่งข้อมูลอื่น

เว็บไซต์ทางการ
โรงพยาบาลคามิลเลียน

| โรงพยาบาลคามิลเลียน |
| --- | --- |


ประเภท: โรงพยาบาลเอกชน
ที่ตั้ง: 423 ถนนสุขุมวิท 55 แขวงคลองตันเหนือ เขตวัฒนา กรุงเทพมหานคร
ข้อมูลทั่วไป
ก่อตั้ง: 27 กรกฎาคม พ.ศ. 2502 (65 ปี)
จำนวนเตียง: 120
เว็บไซต์: camillianhospital.org
โรงพยาบาลคามิลเลียน (เรียกอีกอย่างว่า "โรงพยาบาลซานคามิลโล") เป็นโรงพยาบาลเอกชนขนาดเล็ก ตั้งอยู่ริมถนนทองหล่อ ในพื้นที่แขวงคลองตันเหนือ เขตวัฒนา กรุงเทพมหานคร ก่อตั้งโดยมิชชันนารีคาทอลิก - คณะคามิลเลียนเมื่อวันที่ 27 กรกฎาคม พ.ศ. 2502 (ก่อนหน้านั้นใน พ.ศ. 2495 คณะคามิลเลียนได้ก่อตั้ง "โรงพยาบาลซานคามิลโล" อีกแห่งในจังหวัดราชบุรี) และเปิดให้บริการรักษาพยาบาลอย่างเป็นทางการ เมื่อวันที่ 28 ตุลาคม พ.ศ. 2503 ดำเนินการโดยมูลนิธิคณะนักบุญคามิลโลแห่งประเทศไทย ตั้งอยู่และมีแผนกเวชปฏิบัติทั่วไปรวมถึงสถานดูแลพิเศษ รวมถึงมีโครงการการกุศลเพื่อรักษาผู้ป่วยที่ยากจน
ในเหตุการณ์แผ่นดินไหวและคลื่นสึนามิในมหาสมุทรอินเดีย พ.ศ. 2547 โรงพยาบาลคามิลเลียนได้ตั้งคลินิกเคลื่อนที่สำหรับผู้รอดชีวิตจากภัยพิบัติดังกล่าวในประเทศไทย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรงพยาบาลคามิลเลียน
เว็บไซต์ทางการ
โรงพยาบาลคามิลเลียน ที่เฟซบุ๊ก
13°44′22″N 100°35′02″E﻿ / ﻿13.739338°N 100.583755°E﻿ / 13.739338; 100.583755
การเลือกตั้งนายกองค์การบริหารส่วนจังหวัดอุตรดิตถ์ พ.ศ. 2567

| ปฏิทิน |
| --- | --- |
26 ต.ค.: นายก อบจ.อุตรดิตถ์ลาออกจากตำแหน่ง
4 - 8 พ.ย.: วันรับสมัครรับเลือกตั้งนายก อบจ.อุตรดิตถ์
22 ธ.ค.: วันเลือกตั้งนายก อบจ.อุตรดิตถ์
การเลือกตั้งนายกองค์บริหารส่วนจังหวัดอุตรดิตถ์  พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 22 ธันวาคม พ.ศ. 2567
สืบเนื่องจากที่ นายชัยศิริ ศุภรักษ์จินดา ได้ลาออกจากตำแหน่งเมื่อวันที่ 26 ตุลาคม พ.ศ. 2567
ผู้สมัครนายกองค์การบริหารส่วนจังหวัด > หมายเลข 1: ชัยศิริ ศุภรักษ์จินดา

อดีตนายกองค์การบริหารส่วนจังหวัดอุตรดิตถ์ ลงสมัครในสังกัดกลุ่มรักอุตรดิตถ์บ้านเรา
ผู้สมัครนายกองค์การบริหารส่วนจังหวัด > หมายเลข 2: โปรย สมบัติ

อดีตผู้สมัคร สส.อุตรดิตถ์ เขต 1 พรรคไทยสร้างไทย
ผู้สมัครนายกองค์การบริหารส่วนจังหวัด > หมายเลข 3: สหวิช อภิชัยวิศรุตกุล

อดีตรองผู้ว่าราชการจังหวัดอุตรดิตถ์ ลงสมัครในสังกัดกลุ่มคนรักอุตรดิตถ์
ผลการเลือกตั้ง

| ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.พรรค | ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.ผู้สมัคร | ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.คะแนนเสียง | ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.% | ผลการเลือกตั้งนายกองค์การบริหารส่วนจังหวัดอุตรดิตถ์ พ> ศ. 2567.± |
| --- | --- | --- | --- | --- | --- |
|  | กลุ่มรักอุตรดิตถ์บ้านเรา | ชัยศิริ ศุภรักษ์จินดา (1)* | 95,268 | 56.90 | –2.34 |
|  | กลุ่มคนรักอุตรดิตถ์ | สหวิช อภิชัยวิศรุตกุล (3) | 59,610 | 35.60 | – |
|  | อิสระ | โปรย สมบัติ (2) | 12,549 | 7.50 | –8.57 |
| ผลรวม | ผลรวม | ผลรวม | 167,427 | 100.00 | — |

| บัตรดี | บัตรดี | บัตรดี | 167,427 | 88.43 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 14,128 | 7.46 | – |
| บัตรเสีย | บัตรเสีย | บัตรเสีย | 7,779 | 4.11 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 189,374 | 52.16 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 363,043 | 100.00 | — |